José Luis Gayà

José Luis Gayà Peña (s. 25. toukokuuta 1995 Pedreguer, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan vasen laitapuolustaja.

 Seurajoukkueura 
Gayá on Valencian nuorisoakatemian kasvatti. Hän pelasi ensimmäisen ottelunsa seuran reservijoukkueessa Andorra Club de Fútbolia vastaan maan kolmanneksi korkeimmalla sarjatasolla Segunda División B:ssä.

30. lokakuuta 2012 Gayá teki ensiesiintymisensä seuran edustusjoukkueessa Copa del Reyn ottelussa UE Llagosteraa vastaan, jossa hän pelasi täydet 90 minuuttia.El Valencia resuelve a balón parado Marca. Viitattu 27.8.2014.  Hän pelasi ensimmäisen ottelunsa Eurooppa-liigassa 12. joulukuuta 2013 lohkovaiheen ottelussa venäläistä Kuban Krasnodaria vastaan.Kuban exit after Valencia draw UEFA. Viitattu 27.8.2014. 

27. huhtikuuta 2014 Gayá pelasi ensimmäisen ottelunsa Primera Divisiónissa 0–1-kotitappiossa Atlético Madridia vastaan.La Liga se mira y casi se toca (0-1) Yahoo. Viitattu 29.1.2015.  3. elokuuta 2014 hän teki ensimmäisen maalinsa joukkueessa Emirates Cupissa ottelussa portugalilaista Benficaa vastaan.Benfica 1-3 Valencia - Match Report Arsenal FC. Viitattu 29.1.2015. 

Gayá nousi joukkueen avauskokoonpanoon kaudella 2014–2015 uuden päävalmentaja Nuno Espírito Santon alaisuudessa. Hän teki ensimmäisen virallisen maalinsa joukkueessa 25. syyskuuta 2014 pelatussa ottelussa Córdobaa vastaan.Alcácer, Gayà y Feghouli traen el liderato Super Deporte. Viitattu 29.1.2015.  Hänen kauden toinen maalinsa syntyi 7. tammikuuta 2015 Copa del Reyn neljännesvälierien ensimmäisessä osaottelussa Espanyolia vastaan.El Valencia aprovecha la inercia Marca. Viitattu 29.1.2015. 

 Lähteet 

 Aiheesta muualla 
 José Luis Gayàn esittely Valencian virallisella sivustolla  
 José Gayàn tilastot BDFutbol-sivustolla 

Luokka:Espanjalaiset jalkapalloilijat
Luokka:Vuonna 1995 syntyneet
Luokka:Elävät henkilöt